Diari Oficial de la Generalitat Valenciana


Sumari del DOGV 5231, del 31-03-2006 (2006/3527)

RESOLUCIÓ de 15 de març de 2006, del secretari autonòmic per a l'Agència Valenciana de Salut, sobre sol·licitud d'autorització d'obertura d'una nova oficina de farmàcia en aplicació del mòdul turístic al municipi del Campello.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5231

Data del DOGV
:   31-03-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/3527


Organisme emissor
:   Agència Valenciana de Salut

Tipus de document
:   Resolució

RESOLUCIÓ de 15 de març de 2006, del secretari autonòmic per a l'Agència Valenciana de Salut, sobre sol·licitud d'autorització d'obertura d'una nova oficina de farmàcia en aplicació del mòdul turístic al municipi del Campello. [2006/M3527]  
Expedient iniciat a instància de Trinidad Aguilar Navarro, en data 10 de febrer de 2005, de sol·licitud d'autorització d'una oficina de farmàcia al municipi del Campello, en aplicació del mòdul turístic establit en l'article 21 de la Llei 6/1998, de 22 de juny, de la Generalitat Valenciana.   
L'expedient s'ha tramitat segons el que disposa el Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia.  
El tràmit de l'expedient es va posar de manifest als farmacèutics del municipi de Teulada, i es va formular un escrit d'oposició a la concessió de l'autorització sol·licitada per part de José Cano Company i Mª José Arribi López, Mª del Pilar Miso Rodríguez, Juan Carlos García Palomares, Ignacio Cosín Ochaita i Eduardo Suárez-Barcena de Llera.  
A l'expedient s'aporta un certificat emés pel delegat provincial de l'INE a València sobre nombre de vivendes familiars secundàries, un certificat emés per l'Agència Valenciana de Turisme de la Generalitat Valenciana, sobre nombre de places hoteleres, d'apartaments i de càmping, a més de diversos certificats que no poden admetre's per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana. Tampoc no es consideren procedents les sol·licituds de les persones interessades pel que fa a la documentació probatòria en el procediment ja que l'Agència Valenciana del Turisme té competències en eixes matèries.  
Dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia, i en aplicació de l'article 22 de la Llei 6/1998, de 22 de juny, de la Generalitat Valenciana, d'Ordenació Farmacèutica de la Comunitat Valenciana, que establix «per al càlcul de la població estacional es computaran els habitatges de segona residència, places hoteleres, càmpings i la resta d'allotjaments temporals que s'acrediten pels organismes oficials competents, en un 20% de la seua capacitat, i s'imputarà als habitatges de segona residència una capacitat de quatre habitants per habitatge», i tenint en compte que «per a això, s'entén per segona residència els immobles classificats com a habitatge en què no figure empadronat cap habitant i que no s'hagen comptabilitzat com a allotjaments temporals», es deduïx l'existència d'un total de 10.087 vivendes sense habitants empadronats, de les quals s'haurien de deduir els 19.288 apartaments les places dels quals es comptabilitzen com a allotjament temporal. Com en el present cas és molt superior el nombre d'apartaments al de vivendes secundàries es comptabilitza únicament les places existents en apartaments per tal d'evitar un doble còmput.  
. Places: 650 hotel + 647 càmping + 73.129 apartaments x 0,2 = 14.885 habitants.   
El municipi del Campello compta amb huit oficines de farmàcia, i té en compte tant les obertes al públic com les autoritzades pendents d'obertura i amb 22.380 habitants, per la qual cosa es troba ajustada la proporció d'habitants/farmàcia que correspon al mòdul general. En conseqüència, és procedent l'aplicació del mòdul turístic complementari, tenint en compte la població estacional calculada, que s'ha xifrat en 14.885 habitants.  
El resultat de dividir el nombre d'habitants pel mòdul turístic establit en l'article 21 de la Llei 6/1998, de 22 de juny, és de quatre oficines de farmàcia.   
En conseqüència, és procedent l'autorització de quatre noves oficines de farmàcia, la ubicació de les quals ha de coincidir amb la situació i assentament de la població estacional que en fonamenta l'autorització.  
Consultada la Comissió d'Actualització del Mapa de Zones Farmacèutiques i l'Ajuntament del Campello, les oficines de farmàcia autoritzades han d'ubicar-se al a la zona definida pel terme municipal del Campello, amb exclusió del nucli urbà delimitat per: Riu Sec fins a prolongació del c/ Sant Ramon, c/ Sant Ramon fins a l'encreuament amb la prolongació av. Germanies, av. Germanies, c/ dels Lleons, c/ Alcalde José Carratalá Baeza, c/ Sanchis Guarner-Via del Tren, c/ Forners, c/ Drassanes, Barri de la Creu i Colònia Trinitat segons el plànol.  
L'article 18 de la Llei 6/1998, d'Ordenació Farmacèutica, disposa que les autoritzacions s'atorgaran, sense establir cap distinció, d'acord amb els criteris de selecció que reglamentàriament s'establisquen. En el seu desplegament, el Decret 149/2001, pel qual s'establix el procediment d'autorització de noves oficines de farmàcia, fixa dos procediments distints i independents, un per a la determinació del nombre d'oficines de farmàcia necessàries tant en aplicació del mòdul general, com en aplicació del mòdul turístic en què s'enquadra el present expedient, i un altre per a l'adjudicació de les autoritzacions, que haurà d'iniciar-se una vegada finalitzat l'anterior i d'acord amb els criteris de selecció establits en el Decret 198/2003, de 3 d'octubre.  
Les esmentades autoritzacions s'adjudiquen de conformitat amb el que establix l'article 18 de la Llei 6/1998, de 22 de juny, seguixen per a això el procediment establit en el Decret 149/2001, de 5 d'octubre, i no és, per tant, admissible la pretensió del sol·licitant que li siga autoritzada l'obertura prescindint del procediment d'adjudicació.   
Per tant, resolc:   
. Concedir autorització administrativa per a l'establiment de 4 oficines de farmàcia al municipi del Campello en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica.   
. Denegar a Trinidad Aguilar Navarro la concessió individualitzada per a l'obertura d'una de les autoritzacions esmentades, que han d'adjudicar-se segons que estalbix l'article 18 de la Llei 6/1998, de 22 de juny, seguint el procediment establit pel Decret 149/2001, de 5 d'octubre.   
. Ordenar l'acumulació de les autoritzacions concedides per mitjà de la present resolució a les concedides mitjançant una resolució del secretari autonòmic per a l'Agència Valenciana de Salut de data 19 de setembre de 2005 per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població en aplicació del mòdul general, per a l'adjudicació en un únic procediment.  
Que es publique esta resolució en el Diari Oficial de la Generalitat Valenciana i que es notifique amb l'advertència que exhaurix la via administrativa i que s'hi pot interposar un recurs contenciós administratiu en el termini de dos mesos, comptats a partir del dia següent al de la data de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana o, potestativament, recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.  
València, 15 de març de 2006.. El secretari autonòmic per a l'Agència Valenciana de la Salut: Manuel Cervera Taulet.